Лъэпкъ гвардием зеужь
УФ-м и Лъэпкъ гвардием КъБР-м щиIэ къудамэм и управленэм дыгъуасэ брифинг щекIуэкIащ. Абы хэтащ а управленэм и унафэщIым и къалэнхэр пIалъэкIэ зыгъэзащIэ Сергеев Алексейрэ кадрхэмрэ хъыбарегъащIэ IуэхущIапIэхэмрэ ядэлажьэ къудамэм и уна-фэщI Гореловэ Наталиерэ.
УФ-м и Президент Путин Владимир и унафэкIэ гъатхэпэм и 27-р УФ-м и Лъэпкъ гвардием и махуэу зэрагъэувам, Лъэпкъ гвардием КъБР-м щиIэ къудамэр къызэрызэрагъэпэщрэ илъэс зэрырикъум, а махуэр зэрагъэлъэпIэну щIыкIэм, управленэм гъэ кIуам илэжьам теухуат зэIущIэр.
Тхыдэм къызэрыхэщыжымкIэ, 1811 гъэм гъатхэпэм и 27-м Урысей пащтыхь Александр Езанэм и унафэкIэ къызэрагъэпэщауэ щытащ къэралым и мамырыгъэм и хъумакIуэхэр. А зэман жыжьэми хуэдэу, Лъэпкъ гвардием ноби и къалэнщ терроризмэм, экстремизмэм пэщIэтыныр, къэралым гулъытэ лей зыхуищI и щIыпIэхэр хъумэныр, нэгъуэщIхэри.
Лъэпкъ гвардием КъБР-м щиIэ къудамэм зэрызиужьым, и зэфIэкIыр зыхуэ-дэм зэIущIэм щытепсэлъыхьащ.
ЗэIущIэм къызэрыщыхагъэщащи, гъатхэпэм и 27-м УФ-м и Лъэпкъ гвардием и махуэр Iэтауэ ягъэлъэпIэнущ, концертхэр, техникэ гъэлъэгъуэныгъэхэр, спортымкIэ зэпеуэхэр ирагъэкIуэкIынущ.
Фырэ Анфисэ.
